Lanius meridionalis

El  ye una especie d'ave paseriforme de la familia Laniidae llargamente distribuyíu per África, Asia y el sur d'Europa, concretamente de la península ibérica. Ye un páxaru con picu ganchudu y garres fuertes. Estes dos lletales armes faen posible una alimentación variada, formada mayoritariamente por inseutos (llagostes, escarabayos..). Tamién la constitúin los micromamíferos, paxarucos, llagarteses y, en menor midida, pequeñes culiebres.

Una vegada cazada la presa, suel dexala sobro un espín pa d'esti mou facilitar la so degustación. El picanzu suel posase en postes de la lluz, cañes de los árboles y llugares dende los que llanza un ataque sobro les sos preses.

El cantar del Picanzu peguizu ye un trinu secu, con tonos prestosos que lu faen fácilmente perceutible inclusive a gran distancia. El vuelu d'esti pequeñu, pero robezu ave ye ondulante, con pequeños y fuertes aleteos n'ascensu ata aportar al so posaderu.

 Otros nomes 
 Gata

 Subespecies 
 L. m. koenigi
 L. m. algeriensis
 L. m. elegans
 L. m. leucopygos
 L. m. aucheri
 L. m. buryi
 L. m. unicatus
 L. m. lathora
 L. m. pallidirostris

 Referencies 

 Enllaces esternos 

Categoría:Aves d'África
Categoría:Aves d'Europa
Categoría:Aves d'Asia
meridionalis
Categoría:Animales descritos en 1820
Categoría:Especies descrites por Temminck